b'\n_START_ARTICLE_\nTuomo Tuomi\n_START_PARAGRAPH_\nTuomo Tapio Tuomi (26. lokakuuta 1929 Kouvola \xe2\x80\x93 24. marraskuuta 2011 Helsinki) oli suomalainen kielitieteilij\xc3\xa4 ja professori, oppiarvoltaan filosofian lisensiaatti (Helsingin yliopisto 1965). H\xc3\xa4n toimi Sanakirjas\xc3\xa4\xc3\xa4ti\xc3\xb6n johtajana (1966\xe2\x80\x931976) sek\xc3\xa4 Kotimaisten kielten tutkimuskeskuksen ensimm\xc3\xa4isen\xc3\xa4 johtajana (1976\xe2\x80\x931994)._NEWLINE_Tuomi tutki etenkin Suomen murteita. H\xc3\xa4n kirjoitti muun muassa sanan letto merkityksen muuntumisesta Suomen eri alueilla k\xc3\xa4ytt\xc3\xa4en apuna maankohoamiskronologiaa. _NEWLINE_Tuomi toimi Suomen murteiden sanakirjan (SMS) nelj\xc3\xa4n ensimm\xc3\xa4isen osan p\xc3\xa4\xc3\xa4toimittajana ja laati suomen kielen ensimm\xc3\xa4isen k\xc3\xa4\xc3\xa4nteissanakirjan. H\xc3\xa4n toimi my\xc3\xb6s Viritt\xc3\xa4j\xc3\xa4n p\xc3\xa4\xc3\xa4toimittajana 1971\xe2\x80\x931979 ja Kielipostin p\xc3\xa4\xc3\xa4toimittajana 1986\xe2\x80\x931993. Viimeisin\xc3\xa4 elinvuosinaan h\xc3\xa4n oli It\xc3\xa4merensuomalaisen kielikartaston (Atlas linguarum fennicarum, ALFE) p\xc3\xa4\xc3\xa4toimittaja.'